L'alcalde rep representants d'AMPAS per a tractar la seguretat a les aules i la conciliació familiar
03 de setembre 2020

![](/media/emlbdtlz/96-img_8452_c.jpg)  
  

L'alcalde de Sagunt, Darío Moreno, i el regidor d'Educació, José Manuel Tarazona, han mantingut una reunió esta vesprada amb representants d'AMPAS del municipi per a tractar qüestions sobre l'inici del curs escolar.

Moreno ha enumerat les principals línies d'actuació de l'Ajuntament, entre les quals estan la mobilitat per a facilitar entrades i eixides, la desinfecció dels centres educatius, l'ajuda en la gestió de recursos i la disposició d'espais municipals en cas de ser necessaris. A més, ha destacat la preocupació pel personal de consergeria, així com per les activitats extraescolars. El primer edil ha recordat que ahir van mantindre una reunió amb equips directius de centres educatius del municipi.

 ![](/media/aqkbnbtv/96-img_8450_c.jpg)  
  

Quant a les decisions que l'Ajuntament de Sagunt està prenent respecte a la volta a les aules, Moreno ha assegurat voler «**escoltar a totes les parts implicades**». Durant la reunió, «**hem detectat preocupacions i punts en comú per la neteja, la desinfecció i s'ha incidit en les activitats extraescolars com una forma de conciliació familiar**», ha afirmat.

Quant a la conciliació familiar, Moreno ha assenyalat que es tracta d'un tema «**que preocupa molt a l'Equip de Govern i intentarem atendre'l en la mesura que siga possible adaptant l'ampli programa d'activitats extraescolars que oferim a la nova situació perquè, malgrat l'excepcionalitat que vivim, continuem prestant eixe servici tan necessari per a moltes famílies**».

Per la seua banda, Tarazona ha considerat que per a l'Equip de Govern «**és molt important reunir-se amb tota la comunitat educativa, ja que este curs hem de treballar de manera conjunta, a causa de la situació de pandèmia, per a afrontar de la millor manera possible un inici de curs presencial i que done resposta a les necessitats educatives**». El regidor ha assegurat que els AMPAS són «**una part molt necessària i hui han pogut comentar-nos les seues necessitats i veure també la postura de l'Ajuntament per a coincidir en posicionaments conjunts que permeten un inici de curs el més tranquil i segur possible a les aules**».​  
  

![](/media/4w2irp0m/96-img_8465_c.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/l-alcalde-rep-representants-d-ampas-per-a-tractar-la-seguretat-a-les-aules-i-la-conciliacio-familiar/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-rep-representants-d-ampas-per-a-tractar-la-seguretat-a-les-aules-i-la-conciliacio-familiar/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-rep-representants-d-ampas-per-a-tractar-la-seguretat-a-les-aules-i-la-conciliacio-familiar/ "Linked In")
*   [](mailto:?body=https://aytosagunto.es/va/actualitat/l-alcalde-rep-representants-d-ampas-per-a-tractar-la-seguretat-a-les-aules-i-la-conciliacio-familiar/)